

ESPOON YMPÄRISTÖYHDISTYS RY
Esbo Miljöförening rf



 *Hyväksytty halko 4.3.25*

*Hyväksytty kevätkokouksessa*

**TOIMINTAKERTOMUS VUODELTA 2024**

**Espoon ympäristöyhdistys ry – Esbo Naturskydsförening rf.**

Vuosi 2024 oli yhdistyksen **50. toimintavuosi,** jota juhlittiin kutsuvierasjuhlassa Espoon päivänä 31.8.2024. Tämän lisäksi järjestettiin tapahtumia niin lapsille kuin aikuisille sekä toimittiin entistä aktiivisemmin yhteistyössä asukasyhdistysten kanssa niin Keskuspuiston puolustamisessa kuin Espoon kaupungin asukastapahtumissakin.

***Yhdistyksen tarkoituspykälää tarkennettiin sääntömuutoksella samalla kun sääntöihin tehtiin jäsenmaksua koskeva muutos.***

*Yhdistyksen tarkoituksena on edistää luonnon- ja ympäristönsuojelua, vaalia luonnonympäristöä, maisemaa ja kulttuuriperintöä sekä säilyttää kaupunkiympäristöä luonnoltaan monimuotoisena ja viihtyisänä. Yhdistys edistää ympäristönäkökulmien yleistä yhteiskunnallista huomioimista ja toimii luonnon- ja ympäristönsuojelua arvostavien ihmisten yhdyssiteenä Espoossa.*

Tarkoituspykälä määrittää minkälaisissa asioissa yhdistys pyrkii vaikuttamaan ja sillä on merkitystä kun tehdään kannanottoja, aloitteita tai lausuntoja Espoon maankäytön suunnittelun ja toteutuksen sekä luonnonhoitotoimien osalta.

Perinteistä retki- ja luontotapahtuma toimintaa tehtiin paljon yhdessä muiden toimijoiden kanssa, kuten Espoon seurakunta, Luontoliitto, Uudenmaan piiri sekä asukasyhdistykset ja Suomen Latu ja polku.

Kaava-asioissa tehtiin paljon kannanottoja, mutta vaikka niihin käytettiin lukemattomia työtunteja, niin tulokset olivat monilta osin pettymyksiä ja luontoasiat saivat väistyä. **Yhteistyössä asukasyhdistysten kanssa saatiin estettyä Lippajärven ympäristöön ison ulkoiluväylän rakentaminen.**

Tärkeätä on kuitenkin vaikuttaa ja olla näkyvillä, sillä se on yksi keskeisimmistä tehtävistä ympäristöasioissa. Kaavaluonnoksiin on onnistuttu vaikuttamaan hyvin.

**Jäsenet**

Yhdistyksen maksaneiden jäsenten määrä on vähentynyt ja oli vuonna 2024 1640 jäsentä ja edellisenä vuonna 2023 1693 jäsentä. Jäsenmäärään sisältyy Natur on Miljön jäsenet v. 2024 29 jäsentä (edellisenä vuonna 33 jäsentä).

Yhdistyksellä ei ole kannatusjäseniä, vaikka sääntöjen mukaan se olisi mahdollista.

**Yhdistyksen hallituksen toiminta ja sääntömääräiset kokoukset**

Hallitus kokoontui vuonna 2024 11 kertaa. Varsinaisten jäsenten (71%) ja varajäsenten (39%) kokouksiin osallistuminen oli hyvä. Järjestäytymiskokouksessa hyväksyttiin hallintosääntö, jonka täydentää hallituksen toimijoiden tehtäväkuvaus.

Hallituksen lisäksi jatkettiin toimikuntien kokoontumisia toistuvien asioiden käsittelyn selkeyttämiseksi ja valmistelemiseksi hallituksen kokouksia varten. Kaavatoimikunta kokoontui 4 kertaa ja Tapahtuma- ja viestintätoimikunta eli TAVI-ryhmä kokoontui 3 krt kevätkaudella, Syyskaudella tapahtumia suunniteltiin hallituksen kokouksen yhteydessä. Näiden lisäksi juhlatoimikunta kokoontui 8 kertaa valmistelemaan Espyyn 50 vuotisjuhlavuoden tapahtumia.

Espyy:n puheenjohtajana vuonna 2024 toimi Anni Simola, varapuheenjohtajana Rainer Lahti, taloudenhoitajana Jaana Korpela-Peltonen ja sihteerinä Janna Tirronen. Muita hallituksen varsinaisia jäseniä olivat Eija Bär, Erkki Kaarnama, Leena Kauppila 31.7.saakka, Paula Mertsalmi, Heikki Simola, Juha Solantie ja Raimo Volanen. Varajäseniä olivat Pirjo Itkonen, Maria Hirvonen, Salla Nurkkala ja Riitta Raunio. Kristiina Mod, hallituksen ulkopuolelta, toimi kaavaryhmän sihteerinä. Virpi Sahi nimettiin erityisasiantuntijaksi.

Toiminnantarkastajaksi 2024 valittiin Pasi Raipola ja varatoiminnantarkastajaksi Riitta Hukkanen.

Hallituksen jäsenet osallistuivat myös eri yhteistyötahojen seminaareihin, työpajoihin ja asukastilaisuuksiin. Hallituksen jäseniä osallistui Suomen luonnonsuojeluliiton ja Uudenmaan piirin nettiseminaareihin eri aihepiireistä ja liiton syyspäiville Kokkolassa osallistuivat: Anni Simola (piirin edustajana) ja Heikki Simola.

Yhdistyksen kevätkokous pidettiin 27.3.2024. Kevätkokouksessa vahvistettiin vuoden 2023 tilinpäätös sekä hyväksyttiin toimintakertomus. Osallistujia oli 17. Ennen kokousta kuultiin Karoliina Kontulan pitämä esitelmä aiheesta Pienen kukkaniityn perustaminen.

Yhdistyksen syyskokouksessa 21.10.2024 hyväksyttiin toimintasuunnitelma ja talousarvio vuodelle 2025. Vuodelle 2025 valittiin puheenjohtajaksi jatkamaan Anni Simola. Yhdistyksen hallitukseen vuosille 2025-26, valittiin jatkokaudelle Erkki Kaarnama, Paula Mertsalmi, Rainer Lahti, Raimo Volanen. Varsinaisten hallituksen jäsenten paikoista jätettiin yksi paikka hallituksen täytettäväksi ja siihen hallitus valitsi kokouksessaan 5.11. Kirsti Strömmerin. Hallituskauttaan jatkavat varsinaiset jäsenet Juha Solantie, Eija Bär, Heikki Simola, Jaana Korpela-Peltonen ja Janna Tirronen. Varajäseniksi valittiin Pirjo Itkonen, Salla Nurkkalan äitiysloman ajaksi Maarit Molin, Riitta Rautio ja Maria Hirvonen. Virpi Sahi valittiin erityisasiantuntijaksi. Hallitus valtuutettiin valitsemaan vuodelle 2025 useampia erityisasiantuntijoita tarpeen mukaan. Toiminnantarkastajaksi valittiin Pasi Raipola ja varatoiminnantarkastajaksi Riitta Hukkanen. Syyskokouksessa kuultiin Green Coach Pirjo Itkosen esitelmä: Luonnonvoimaa kaikille aisteille. Osallistujia oli 20 henkeä.

**Yhteistyökumppanit ja edustukset muissa järjestöissä**

Yksi tärkeimmistä yhteistyötahoista on Espoon kaupunki ja kirjastot. Lisäksi ESPYY tekee yhteistyötä mm. erilaisten ympäristö-, kaupunginosa- ja omakotiyhdistysten kanssa. Näitä yhdistyksiä ovat mm. Pro Espoonjoki ry, Nuuksio-seura ry, Espoon perinneseura ry, Suur-Espoonlahden kehitys ry, Tringa ry, Virtavesien hoitoyhdistys ry, Pro Bodomjärvi ry, Matalajärven suojeluyhdistys ry sekä Suomenojan Luonto ry. Yhteistyökumppaneina toimivat myös Logicor Oy sekä Espoon seurakuntayhtymä ja Träskändan kartanon ystävät sekä Finnträskin suojeluyhdistys ry,

Osa yhdistyksen kannanotoista laaditaan yhdessä SLL:n Uudenmaan piiri ry:n kanssa. Vuonna 2024 erityisasiantuntija Lauri Kajander sekä Jyri Mikkola ovat olleet tärkeitä kumppaneita erityisesti kaava-asioissa.

Espyy toimi myös asukasyhdistysten yhteisen Espoon keskuspuiston alueen vahvistamiseksi kootun keskuspuistoryhmän koordinoijana laadittiin yhteinen kirjelmä kaupunkisuunnittelulautakunnalle asiasta ja tehtiin parannusehdotuksia yleiskaava 2060:een.

Yhteistyötä on tehty myös Villa Apteekissa toimivien Espoon Mielenterveysyhdistys EMY ry:n ja Kalliolan Setlementin Askel-projektin kanssa, erityisesti talon toimintaan liittyen.

ESPYY:tä yhteistyöjärjestöissä edustivat seuraavat henkilöt:

* SLL Uudenmaan piiri ry:n hallitus, Anni Simola varsinaisena jäsenenä ja Riitta Raunio ja Janna Tirronen varajäseninä.
* Liittovaltuusto: Liittokokous valitsi syyskuussa 2022 Espyyn edustajaksi Paula Mertsalmen kaudelle 2023- 2025.
* Raimo Volanen oli mukana lisäksi Uudenmaan piirin Itämeri-toimintaryhmässä
* Rainer Lahti SLL:n Ympäristölakivaliokunnan vetäjänä.
* Anni Simola SLL:n talousvaliokunnassa.
* Pro Espoonjoki ry:ssä Espyyn edustajina toimivat Raimo Volanen ja Heikki Simola
* Pro Bodomjärvi ry:ssä ei ollut edustajaa
* Espoon perinneseura ry, Rainer Lahti
* Träskändän kartanon ystävät ry, Paula Mertsalmi toimi Espyyn edustajana.
* Espoon puutarhayhdistyksessä Leena Kauppila, joka siirtyi tämän yhdistyksen puheenjohtajaksi.

**Tapahtumat**

ESPYY järjesti vuonna 2024 yhteensä 19 tapahtumaa yhteensä. Osallistumisinnokkuus on kasvanut mukavasti aikaisemmista vuosista. Osallistujia oli yhteensä n. 650 henkilöä. Liite tapahtumalista.

Tärkein tapahtuma 50vuotis juhlien lisäksi oli 21-22.9. Syysmatin markkinat Espoon tuomiokirkolla oli jälleen suosittu ja kojullamme pistäytyi lukemattomia kävijöitä tutustumassa Espyyn toimintaan ja osallistumassa sieni-visaan. Hallituksen jäsenet kunnostautuivat olemalla ahkerasti mukana tapahtumassa ja kojulla. Kaj Järvisalo EMYstä pystytti markkinateltan Espyylle ja tehtiin yhteistyötä Pro Espoonjoen kanssa.

**Kannanotot**

Yhdistyksen toiminnassa keskeisellä sijalla olivat edelleen maankäyttöhankkeista tehdyt lausunnot, mielipiteet, huomautukset, muistutukset tai valitukset. Keskustelua käytiin myös suoraan lautakuntien ja virastojen suuntiin. Yhdistys kävi keskustelua mm. ulkoiluväylistä, viheryhteyksistä ja metsänhoidosta kaupungin virastojen kanssa sekä viesti suoraan lautakunnille tärkeistä maankäyttöhankkeista.

Keski- ja Pohjois-Espoon yleiskaavan Espyyn ja Uudenmaan piirin yhteiseen Hallinto-oikeuden valitukseen eikä Hepokorvenkallion Espyyn tekemään Hallinto-oikeuden valitukseen saatiin lopulta kielteiset päätökset.

Espyy vastusti johdonmukaisesti Espoo-Salo raideyhteyttä, siitä tehtiin kannanottoja ja vertailu rantaradan kunnostamisen hyödyistä.  Tehtiin yhteistyötä radan vastustamiseksi myös Uudenmaan piirin ja Liiton kanssa. Työ jatkuu edelleen oikoradan vastustamiseksi.

Virallisia kirjallisia lausuntoja ja kannanottoja tehtiin vuoden 2024 aikana -- kappaletta. (liitteenä luettelo tehdyistä kannanotoista. (Liite 1)

Kaavavalituksia tehtiin yhteensä kappaletta, joiden lisäksi annettiin vastaselityksiä ja täydennyksiä.

Näiden lisäksi lähetettiin sähköpostitse Espoon kaupungin valtuutetuille, kaupunginhallituksen jäsenille ja kaupunkisuunnittelulautakunnan jäsenille muutosehdotuksia ja muistutusviestejä käsiteltävinä olevista tärkeistä kaavoista.

Tärkeistä kaavoista lähetettiin myös mediatiedotteita Rainer Lahden toimesta.

**Viestinnästä**

Yhdistyksen tärkeimmät viestintäkanavat olivat verkkosivut [www.sll.fi/espoo](http://www.sll.fi/espoo) ja sähköposti espoo@sll.fi ja facebook. Uutena on otettu vuoden 2024 loppupuolella käyttöön myös Instagram ja sisäiseen viestintään sekä dokumenttien hallintaan Googlen drive osoitteelle espoonymparistoyhdistys@gmail.com.

Jäsenkirjeiden lähettäminen toteutettiin Creamailer-sovelluksella ja jäsenkirjeitä lähetettiin 5 kappaletta sekä lisäksi muistutuskirjeitä ajankohtaisista tapahtumista ja yhdistyksen kokouksista. Sovelluksen avulla voidaan lähettää sähköposteja Kilta-rekisterissä oleville ja sähköpostiosoitteensa antaneille jäsenille. Jäsenkirjejakelun ulkopuolelle jää n. 400 jäsentä. Nämä jäsenet saavat kuitenkin postitse SLL:n jäsenlehden ja muuta info-materiaalia. Luonnonsuojelija-jäsenlehtiä jaettiin myös Espoon kirjastoihin, samoin kuin muuta esitemateriaalia. SLL uusi vuonna 2024 graafisen ulkoasun, joka näkyy erityisesti uusituilla nettisivuilla. Nettisivujen uusinta on vielä kesken vuodenvaihteessa 2024-25.

Yhdistyksen hallituksen jäsenet kirjoittivat joitakin mielipiteitä paikallislehtiin ja Helsingin Sanomiin Espoon maakäyttöhankkeista.

Yhdistyksen viestirutiineja parannettiin ja yhdistys on saanut muutaman uuden aktiivin loppuvuodesta 2024 hoitamaan yhdistyksen facebook ja instagram ja netti viestintää hallituksen varajäsenen Maria Hirvosen lisäksi.

Myös Kilta-jäsenrekisterijärjestelmän virallinen rekisterinpitäjä on SLL. Jäsenhuoltoa toteutti Anni Simola samoin kuin Norppapostin hoitoa.

Yhdistyksen Facebook-sivujen ylläpito jatkui osoitteessa <https://www.facebook.com/espoonymparistoyhdistys>.

Yhdistyksen esitettä ja jäsenlehtiä (vanhojakin numeroita) jaettiin tapahtumissa ja retkillä.

**Muu toiminta**

Yhdistys jatkoi Pappilantien vieressä olevan, seurakunnan omistaman 1,2 hehtaarin laajuisen niityn hoitoa, tavoitteena luoda alueesta pölyttäjähyönteisille sopiva, läpi kesän kukkiva alue. Pörriäisniityn hoitamiseksi saatiin avustusta Espoon seurakunnilta konetöiden muodossa sekä SLL:n Uudenmaanpiirin Ketosirkkahankkeesta 2.:n päivän työsuorituksina. Pirjo Itkosen organisoimaa yritysyhteistyötapahtumaa Logicor Oy:n työntekijöiden TYHY-päivää vietettiin niittytalkoissa ja saatiin rahallista tukea yritykseltä. Pörriäisniittytoiminnasta vastasivat Erkki Kaarnama ja Raimo Volanen sekä Paula Mertsalmi. Niitylle pystytettiin info-taulu kävijöiden luettavaksi sekä huollettiin kimalaispesiä.

**Yhdistyksen talous**

Yhdistyksen tuloista pääosan muodostavat SLL:lta ja Natur och Miljöltä saadut jäsenmaksuosuudet. Jäsenmaksu vuonna 2024 oli 40 €. Liittokokouksen päättämät jäsenmaksut-luokat jatkuvat ennallaan, mutta jäsenmaksu on mahdollista jakaa useampaan erään.

Yhdistyksen tulos oli vuonna 2024 alijäämäinen 2350.11 €. Toimintavuonna suurimmat menoerät tulivat 50v juhlan järjestelyistä, muita isompia eriä ovat palkkiot ja työkorvaukset.. Yhdistyksellä ei ole työntekijää, mutta kaavatoimikunnalla on sihteeri, jolle maksetaan toimeksiantosopimuksen perusteella työkorvaus. Luonnonsuojelutoiminnan kuluihin sisältyy kaavavalitusten lausuntoihin kuuluvat kulut. Viestinnän kuluja ovat erilaiset painatuskulut sekä puhelin- ja tietoliikennekulut. Muita kuluja ovat tapahtumien järjestely- ja tarjoilukulut. Saatiin myös yksityisiä lahjoituksia.